Rekat
<s>Rèkāt, ponegdje i rek(i)jat ili rećat (ar. ركعة - rakʿah‎, množina: ركعات - rakaʿāt), jeste jedinica islamske molitve (namaza).</s><s>Sastoji se od propisanih pokreta i riječi koje muslimani izvršavaju, odnosno izgovaraju u toku namaza.</s>

<s>Opis jednog rekata 
Nakon što uzme abdest i odluči da će obaviti namaz radi Uzvišenog Allaha vjernik će izgovoriti početni tekbir, a zatim će stajati, učeći tiho Kur'an.</s><s>U drugom dijelu rekata izvršit će pregibanje, stavljajući pritom šake na koljena, nakon čega će se nakratko ponovo uspraviti, a zatim spustiti lice na tlo (tj. čelo i nos), držeći laktove odignute, tj. past će na sedždu, položaj potpune predanosti Allahu.</s><s>Nakon prve sedžde nakratko će se vratiti u sjedeći položaj, a zatim će učiniti drugu sedždu, nakon koje će ili ustati na naredni rekat ili će ostati sjediti, u zavisnosti od toga koji je po redu rekat završen.</s>

<s>Svaki namaz ima određen broj rekata:
 Obavezni dnevni namazi (farzovi)
 Sabah-namaz - 2 rekata [+ 2 rekata sunneta prije farza (preporučeno)]
 Podne-namaz - 4 rekata [+ 4 rekata sunneta prije i 2 rekata sunneta poslije farza (preporučeno)]
 Ikindija-namaz - 4 rekata [+ 4 rekata sunneta prije farza (opcionalno)]
 Akšam-namaz - 3 rekata [+ 2 rekata sunneta poslije farza (preporučeno)]
 Jacija-namaz - 4 rekata [+ 4 rekata sunneta prije (opcionalno) i 2 rekata sunneta poslije farza (preporučeno)]</s>

<s>Džuma-namaz, koji je također obavezan, ali se klanja samo petkom u vremenu podne-namaza i samo kolektivno, ima 2 rekata.</s>

<s>Sastavni dijelovi rekata 
Ispod su navedeni obavezni dijelovi rekata bilo kojeg namaza (obaveznog ili dobrovoljnog), po redoslijedu izvršavanja.</s><s>Neki od njih izvršavaju se na svakom, neki samo na prvom, a neki samo na posljednjem rekatu (vidjeti napomene).</s>

<s>Početni tekbir
 Dova (najčešće je to Subhaneke)
 Učenje El-Fatihe
 Učenje još jedne sure
 Ruku'
 Vraćanje u uspravan položaj
 Prva sedžda
 Kratko sjedenje
 Druga sedžda
 Sjedenje
 Predavanje selama</s>

<s>Povezano 
 Tesbih
 Zikr</s>

<s>Napomene</s>

<s>Namaz</s>

